የህዳሴው ግድብ ግንባታ 35.8 በመቶ ደረሰ
– ታላቁ የኢትዮጵያ ህዳሴ ግድብ ግንባታ 35.8 በመቶ መድረሱን የግድቡ ህዝባዊ ተሳትፎ አስተባባሪ ብሄራዊ ምክር ቤት ገለፀ፡፡የግድቡ ግንባታ ህዝባዊ ተሳትፎ አስተባባሪ ብሄራዊ ም/ቤት ጽ/ቤት ምክትል ዋና ዳይሬክተር አቶ ዛድግ አብራሃ የህብረተሰቡ ለግድቡ ግንባታ የሚያደርገው የቦንድ ግዥና ስጦታ ተጠናክሮ መቀጠሉን አስታውቀዋል፡፡የኢትዮጵያ ልማት ባንክም ነሀሴ 8/2006 ግምታቸው ከ400 ሺህ ብር በላይ የሆኑ 12 ሞተር ብስክሌቶችን ለግድቡ ግንባታ ገቢ ማሰባሰቢያ በስጦታ አበርክቷል፡፡የልማት ባንክ ፕሬዝዳንት አቶ ኢሳያስ ባህረ ባንኩ ለግድቡ ግንባታ የሚያደርገውን ድጋፍ አጠናክሮ እንደሚቀጥልም ቃል ገብተዋል፡፡የታላቁ የኢትዮጵያ ህዳሴ ግድብ ግንባታ ህዝባዊ ተሳትፎ አስተባባሪ ብሄራዊ ም/ቤት በአጭር የፅሁፍ መልዕክት ለሚያደርገው የገቢ ማሰባሰቢያ ሽልማት እስከ አሁን ግምታቸው ከ6 ሚሊዮን ብር በላይ የሆኑ መኪኖች ከተለያዩ ተቋማት በስጦታ አግኝቷል፡፡ (ኢሬቴድ)